Suporterii FCSB-ului au lansat un atac total după ce Rapid le-a oferit doar 400 de bilete la derby. Fanii campioanei sunt nemulțumiți de decizia luată de rivali, înainte de ultimul meci al sezonului.
Derby-ul dintre Rapid și FCSB este programat pe data de 19 mai, de la ora 21:00. Partida din ultima etapă a sezonului va fi în format LIVE TEXT pe AS.ro.
Suporterii FCSB-ului, atac total după ce Rapid le-a oferit doar 400 de bilete la derby
Fanii echipei roș-albastre au răbufnit pe rețelele de socializare, după ce Rapid le-a oferit doar 400 de bilete la derby-ul din ultima etapă.
Suporterii din Peluza Nord a FCSB-ului au spus că fanii din Giulești își arată, din nou, „caracterul murdar”. Totodată, aceștia „i-au înțepat” pe rivali și au spus că, spre deosebire de ei, fanii FCSB-ului își susțin echipa indiferent de situație.
“Încă o dată cei mai ultra’ dintre ultrași își arată caracterul murdar și ne oferă doar 400 de bilete pentru meciul din ultima etapă. Abia așteptăm viitoarele comunicări despre nivelul lor și cum vor reciprocități echitabile…
Cu toate aceste piedici, noi vom fi acolo…pentru că… spre deosebire de ei, suntem mereu alături de echipă! Din păcate prioritate la bilete vor avea cei din Peluză și cei din Asociație!
Vă așteptăm pe toți îmbrăcați în negru pentru ultima apariție din acest sezon și o mini sărbătoare”, se arată în comunicatul fanilor din Peluza Nord, transmis pe Facebook.
Vedeta de la FCSB care a primit „interzis” la un transfer
Gigi Becali a fost întrebat despre situaţia lui Darius Olaru şi a oferit un răspuns categoric. Patronul de la FCSB a dezvăluit că nici nu se pune problema ca mijlocaşul să plece de la echipă, în vară.
Latifundiarul din Pipera a transmis categoric că nici nu se va negocia o posibilă plecare a căpitanului de la FCSB, cazul lui Florinel Coman fiind unul diferit de cel al lui Darius Olaru.
„Nu e niciun risc să plece Olaru. La ora asta, nici nu-i primesc la negocieri. Pe arabi i-am primit la negocieri, pentru că eram obligat, că are Florinel Coman clauză. Dar nu primesc pe nimeni la negocieri la ora asta, ca să cumpere jucători de la mine”, a declarat Gigi Becali, conform fanatik.ro.
Darius Olaru mai are contract cu FCSB până în vara lui 2028. Mijlocaşul este cotat la 6,5 milioane de euro, conform site-urilor de specialitate, şi a avut un sezon de vis la formaţia campioană: 15 goluri marcate şi şase pase decisive, în cele 43 de meciuri bifate.